Source: http://csmbaiamare.ro/cul_stiri.html
Timestamp: 2017-07-26 00:50:13+00:00

Document:
Despre Galerie foto
Galerie foto FEDERAŢII
F.R de Atletism
F.R. de Box
F.R. de Culturism
F.R. de Judo
F.R. de Nataţie
F.R. de Tir sportiv
F.R. Radioamatorism
F.R. de Volei
Sport băimărean DSJ Maramureş
CSM Ştiinţa -rugby Ştiinţa HCM -handbal f Minaur -handbal m Ştiinţa Explorări -volei FC Baia Mare -fotbal SPONSORI
Culturism şi Fitness(arhiva ştiri)) Doar titluriel | Arată ştirile pe larg 20.06.10: Tanita ZETEA, argint la Europene
În perioada 18-20 iunie s-a desfăşurat, la Doneţk (Ucraina), Campionatul European de Fitness şi Bodyfitness - Juniori, Junioare şi Masters. Din lotul României a făcut parte şi Tanita ZETEA, sportivă a CSM Baia Mare (pregătită de Iosif SZABO, antrenor emerit, şi Maria SZABO), care a obţinut medalia de argint la Bodyfitness - Junioare, categoria 163 cm. Felicitări sportivei şi antrenorilor!
18.06.10: Rebeca GÎŢ la Mondialul de KidFit
În perioada 2-5 iulie se va desfăşura, la Bratislava (Slovacia), prima ediţie a Campionatului Mondial de KidFit (fitness pentru copii), anul acesta întrecerile fiind doar la feminin (băieţii vor avea mondialul lor începând doar de anul viitor). Singura reprezentantă a României la această competiţie este Rebeca GÎŢ, sportivă a CSM Baia Mare.
Rebeca GÎŢ (născută în 23 octombrie 1998) practică fitness-ul de doar patru luni, de când a venit la clubul nostru, însă a deprins repede coregrafia specifică deoarece are în spate o experienţă asemănătoare: a practicat cinci ani gimnastica ritmică la CSS 2 Baia Mare (antrenor Mihaela BORZ), obţinând şi câteva medalii naţionale la acest sport. Acum este antrenată la sală de doamna Maria SZABO, iar la partea de coregrafie lucrează cu doamna Rodica DUNCA. Îi dorim mult succes la Mondiale! click pentru mărire click pentru mărire click pentru mărire click pentru mărire click pentru mărire 14.06.10: Un bronz şi un loc IV la CN Culturism şi BB Clasic - juniori şi junioare
Sâmbătă, 12 iunie, s-a disputat, la Buzău, Campionatul Naţional de Culturism şi Bodybuilding Clasic, juniori şi junioare. CSM Baia Mare a participat cu doi sportivi: Radu ULICI, care a obţinut medalia de bronz la categoria +70kg la juniori mici (sub 18 ani), şi Marius IONUŢ, care s-a clasat pe locul IV la categoria 70kg la juniori mari (18-21 ani).
Pe plan intern, următoare competiţie la care vor participa sportivii secţiei Culturism a clubului nostru se va desfăşura pe 4 septembrie, la Târgu Mureş: Campionatul Naţional de Culturism - Seniori, Senioare şi Perechi. Sportiva noastră Tanita ZETEA va participa la sfârşitul acestei săptămâni (19-20 iunie) la Campionatul European de Fitness şi Bodyfitness, Juniori şi Junioare, care se va desfăşura la Doneţk (Ucraina). 07.06.10: Patru medalii la CN de Juniori
Sâmbătă, 5 iunie, s-a disputat la Zalău o nouă ediţie a CN de Juniori - Fitness, BodyFitness - şi Masters. CSM Baia Mare a cucerit patru medalii: două de aur - Tanita ZETEA (bodyfitness 163cm) şi Renata SZMUTKU (bodyfitness +163cm), una de argint - Cătălina BOLBA (bodyfitness +163cm) şi una de bronz - Cristina HOBAN (bodyfitness 163cm).
Pentru sportivii noştri urmează CN de Juniori - Bodybuilding şi Bodybuilding Clasic, care se va desfăşura la Buzău în data de 12 iunie. 13.01.10: Frumuseţe, sănătate, performanţă
Secţia Culturism şi Fitness a CSM Baia Mare face selecţie pentru fete şi băieţi cu vârste între 12 şi 20 de ani. Pe lângă posibilitatea de a face performanţă sportivă şi de a duce o viaţă sănătoasă, fetele au ocazia de a-şi modela un corp frumos şi armonios prin fitness şi bodyfitness, iar băieţii îşi pot clădi un corp musculos prin bodybuilding. Condiţiile de antrenament sunt excepţionale , în noua sală a CSM situată în str. Câmpul Tineretului nr. 1, lângă Ştrand (la etajul clădirii în care îşi desfăşoară activitatea şi secţia Volei a CSM) - vezi GALERIA FOTO.
Cei interesaţi se pot prezenta la sală zilnic între orele 8-12 şi 16-19 sau sâmbătă între orele 9-12. 12.01.10: Galerie FOTO: Sală nouă şi modernă
La sfârşitul anului trecut a fost inaugurată noua sală a Secţiei Culturism şi Fitness, situată pe str. Câmpul Tineretului nr. 1 (lângă Ştrand), la etaj. Sala, dotată cu aparate noi şi moderne, aduse din Ungaria, are o suprafaţă de 130 mp, la care se adaugă vestiarele, duşurile şi sauna. Investiţia a fost realizată prin efortul propriu al clubului, cu ajutor logistic din partea DSJ Maramureş. La sală au acces sportivii secţiilor CSM, dar numai după o planificare realizată de antrenorii secţiilor respective împreună cu domnul Iosif SZABO, antrenorul secţiei de Culturism.
Sala se află şi la dispoziţia publicului larg, costul unui abonament lunar variind în funcţie de programul ales, dar cel mai scump este de 70 lei la acces nelimitat.
Program: zilnic 8:00 - 12:00 şi 16:00 - 21:00, sâmbătă 8:00 - 13:00, duminică închis. ... vezi GALERIA FOTO
01.10.09: Trei medalii de aur la CN, Seniori şi Senioare
În data de 20 septembrie s-a desfăşurat, la Slobozia, CN de Fitness, BodyFitness şi BodyBuilding Clasic, Seniori şi Senioare. CSM a cucerit trei medalii: Mihaela NISTOR - aur la Fitness 163cm; Maria SZABO - aur la BodyFitness +168cm şi aur la Open BodyFitness. La BodyBuilding Clasic a participat Iulian CIUCĂ, ocupând locul 5 la categoria +180cm. click pentru mărire 09.09.09: Argint pentru Virgil TRIF la Naţionalele de Culturism
Sâmbătă, 5 septembrie, s-au desfăşurat la Braşov Campionatele Naţionale de Culturism - Seniori şi Senioare. CSM Baia Mare a participat cu trei sportivi: Virgil TRIF, Dan POP şi Istvan LUCZAS, ultimii doi având dublă legitimare (CSM / Johan Fitness Center Baia Mare). Virgil TRIF a cucerit argintul la 65kg, reuşind cea mai bună performanţă a sa ca senior (la juniori a cucerit mai multe titluri). Dan POP s-a clasat al şaptelea la 75kg, iar Istvan LUCZAS a terminat pe locul 8 la 80kg.
Următoarea competiţie: 20 septembrie, Slobozia - CN de Fitness, BodyFitness, BodyBuilding Clasic. - Seniori şi Senioare. 01.07.09: CSM la Europene
CSM Baia Mare a participat la Campionatul European de Culturism, Fitness şi BodyFitness - Juniori, Junioare şi Masters (Baia Mare, 26-29 iunie) cu patru sportive, plus doi sportivi cu dublă legitimare, şi a obţinut următoarele rezultate: Tanita ZETEA - argint la Junioare Bodyfitness +163 cm; Mihaela NISTOR - locul 4 la Fitness Junioare -163 cm; Melinda CSERNAK - locul 5 şi Corina COROIAN - locul 6 la Fitness Junioare +163 cm; Sergiu SABĂU (CSM BM şi Hardbody Bucureşti) - locul 4 la BodyBuilding Juniori 75 kg; Cătălina BOLBA (CSM BM şi Johan Fitness Centre Satu Mare) - locul 5 la BodyFitness Junioare +163 cm. Anunţată iniţial în lotul CSM, Mădălina MUREŞAN nu a mai participat la acest european (din motive personale). Tanita ZETEA 01.07.09: Inedit: preşedintele IFBB la antrenament Preşedintele federaţiilor europeană şi internaţională de culturism (IFBB şi EBFF), Dr. Rafael Santonja, prezent la Europenele desfăşurate week-end-ul trecut la Baia Mare, este un mare iubitor al sportului şi adept al unei vieţi sănătoase, nepierzând nicio ocazie de a face puţină mişcare. Sâmbătă, dânsul a efectuat un antrenament de o oră la sala de forţă a Sălii polivalente, care este şi sala de antrenament a CSM, asistat fiind de antrenorul Iosif SZABO. click pentru mărire click pentru mărire click pentru mărire 23.06.09: Europenele: evenimentul sportiv al anului în Maramureş (IX)
Avem informaţii noi legate de numărul şi structura delegaţiilor care vor fi prezente la Baia Mare în perioada 26-29 iunie, cu ocazia Campionatului European de Culturism, Fitness şi BodyFitness - Juniori, Junioare şi Masters.
Acum câteva zile anunţam că vor fi delegaţii din 22 de ţări: 113 sportivi, 34 de delegaţi (antrenori plus oficiali) şi 17 susţinători, la care se adăugau reprezentanţii Austriei, Cehiei şi Ucrainei, care încă nu confirmaseră data sosirii şi structura delegaţiilor.
Între timp au confirmat Austria şi Cehia, însă nu şi Ucraina, care probabil nu va mai participa, deci au mai rămas doar 21 de ţări în competiţie. Delegaţia Austriei va sosi în Baia Mare în 26 iunie şi are în componenţă 3 sportivi, un delegat şi un susţinător.
Delegaţia Cehiei va ajunge tot în 26 iunie şi este formată din 18 sportivi, 2 delegaţi şi un membru al Biroului Executiv al EBFF (federaţia europeană) - Stanislav Pesat. Polonia, care iniţial anunţase o delegaţie de 13 persoane, va veni până la urmă cu 19. Printre delegaţi se numără Pawel Filleborn - vicepreşedintele EBFF, Pawel Kleineder - fotograful oficial al IFBB (federaţia internaţională), patru ziarişti acreditaţi (dintre care doi de la TV5 Polonia), trei susţinători şi 10 sportivi.
Acestea sunt datele pe care le deţinem la această oră. Cum întotdeauna apar modificări de ultim moment, numărul total al participanţilor (sportivi, arbitri, oficiali ai federaţiilor, ziarişti etc) îl vom cunoaşte cu certitudine abia după ce vor ajunge toate delegaţiile în Baia Mare. 18.06.09: Europenele: Participanţii Avem deja datele aproape complete despre cine, de unde şi când va ajunge în Baia Mare (ne referim la sportivi şi delegaţi) cu ocazia Campionatului European de Culturism, Fitness şi BodyFitness - Juniori, Junioare şi Masters, ce se va desfăşura în perioada 27-28 iunie în Polivalenta băimăreană.
Cu excepţia Austriei (3 persoane), a Cehiei (21 de persoane) şi a Ucrainei (4 persoane), care au confirmat prezenţa la competiţie, dar încă nu au comunicat data sosirii, vor ajunge în Baia Mare următoarele delegaţii (sportivi, delegaţi şi susţinători): în 25 iunie - Islanda (4 persoane), Irlanda (2), Italia (17), Azerbaidjan (1), Malta (2), Anglia (7); în 26 iunie - Olanda (3 persoane), Serbia (4), Rusia (14), Slovacia (10), Germania (14), Portugalia (2), Bulgaria (2), Polonia (13), Turcia (4), Belarus (2), Lituania (10), Ungaria (13), România (49). Aşadar vor fi prezente delegaţii din 22 de ţări: 113 sportivi, 34 de delegaţi (antrenori plus oficiali) şi 17 susţinători, plus cele 28 persoane din Austria, Cehia şi Ucraina (ţări care încă nu au comunicat structura delegaţiilor). Se adaugă ziarişti, inclusiv o echipă de la SETRON (4 persoane) care va asigura webcastingul
LIVE al competiţiei. Delegaţia României include 37 de sportivi
(15 la feminin şi 22 la masculin) şi 12 delegaţi. Dintre sportivi, 18 fac parte din Lotul A şi 19 din Lotul B. Ca şi categorii de vârstă avem 22 de Juniori / Junioare (vârste până la 21 de ani) şi 15 concurenţi la Masters (vârste peste 35 de ani la feminin şi peste 40 de ani la masculin). Ca o paranteză, dintre cei 15 români care concurează la Masters, cinci au vârste de peste 60 de ani - ne vor demonstra cum culturismul şi fitnessul ne ajută să luptăm împotriva îmbătrânirii. Delegaţii din partea României sunt preşedintele federaţiei române (FRCF) - Jorj UNCIULEANU, vicepreşedintele FRCF - Viorel FURDI, secretarul general al FRCF - Tiberiu APOSTOL, preşedintele Colegiului central al arbitrilor, patru arbitri şi patru antrenori (printre care şi antrenorul emerit Iosif SZABO de la CSM).
Federaţiile europeană şi internaţională vor fi reprezentate la cel mai înalt nivel. Din partea federaţiei internaţionale (IFBB) vor veni la Baia Mare preşedintele Rafael Santonja (care este preşedinte şi al federaţiei europene), cei doi vicepreşedinţi, secretarul general şi membri ai Biroului Executiv. Federaţia europeană (EBFF) va fi reprezentată de vicepreşedintele Pawel Filleborn şi membri ai Biroului Executiv. Toţi participanţii vor fi cazaţi la Hotel Mara, cu excepţia delegaţiei României, care se va caza la Hotel Sport. 10.06.09: Europenele: Echipa CSM Baia Mare La Campionatului European de Culturism, Fitness şi BodyFitness (Juniori, Junioare şi Masters - Baia Mare, 26-29 iunie), România va participa cu două loturi, A şi B, în total 35 de sportivi, printre care şi cinci sportive ale CSM Baia Mare. În cele ce urmează vom face o scurtă prezentare a fetelor noastre.
Corina Alexandra COROIAN (Fitness, BodyFitness - categ. 163 cm) s-a născut în 30 august 1990, în Dej. Este elevă a Liceului Sportiv, clasa a XII-a A, diriginte Adrian GHERGHEL. A practicat gimnastica ritmică timp de 12 ani (antrenor Pantea Iakob Ileana), cucerind mai multe medalii pe plan naţional (ultimul concurs la care a participat s-a desfăşurat acum două săptămâni). Practică Fitness şi BodyFitness de un an şi jumătate, la primul campionat naţional a participat în mai 2008, cucerind bronzul la Fitness
Mădălina MUREŞAN (BodyFitness, categ. +163 cm) s-a născut în 5 mai 1991, în Baia Mare. Este elevă la Liceul Economic N. Titulescu, clasa a XI-a C, diriginte Iuliana Tinc. A practicat gimnastica ritmică timp de 8 ani (antrenor Pantea Iakob Ileana), cucerind diverse medalii. Practică BodyFitness din noiembrie 2008, la primul ei concurs (6 iunie, Slobozia - CN Juniori, Junioare şi Masters) clasându-se pe locul I.
Tanita ZETEA (BodyFitness, 163 cm) s-a născut în 21 septembrie 1990, în Baia Mare. Este elevă a Colegiului tehnic Anghel Saligny, clasa a XII-a F, diriginte Ioana Arba. A practicat atletismul, câştigând trei medalii de argint şi una de bronz în competiţii internaţionale. Practică BodyFitness de un an. Este dublă campioană naţională (2008, 2009) şi s-a clasat pe locul 4 la Europenele de anul trecut, la Budapesta.
Melinda CSERNAK (Fitness, 163 cm) s-a născut îîn 20 noiembrie 1990, în Baia Mare. Este elevă la Liceul Sportiv, clasa a XII-a A, diriginte Adrian GHERGHEL. A practicat gimnastica ritmică (antrenor Pantea Iakob Ileana), cucerind mai multe medalii la campionatele naţionale. Practică Fitness de doi ani şi jumătate. Este vicecampioană naţională în 2007 şi 2008 (Junioare), vicecampioană naţională în 2008 la Senioare (a participat deşi este junioară), campioană naţională în 2009 (Junioare) şi a participat la Campionatul Mondial desfăşurat la Pilsen (Cehia) în 2008.
Mihaela NISTOR (Fitness, +163 cm) s-a născut în 27 octombrie 1989, în Jibou. Este studentă în anul I la Facultatea de Educaţie Fizică şi Sport a Universităţii Bogdan Vodă. A practicat gimnastica ritmică (antrenor Pantea Iakob Ileana), cucerind diverse medalii. Practică Fitness de doi ani şi jumătate. Triplă campioană naţională (2007, 2008, 2009), s-a clasat pe locul 6 la Europenele de la Budapesta (2008) şi a participat la Campionatul Mondial desfăşurat la Pilsen (Cehia) în 2008.
Cele cinci sportive sunt antrenate de Maria SZABO, coordonator fiind antrenorul emerit Iosif SZABO. click pentru mărire 09.06.09: Europenele: Seminarul ANTI-AGING În cadrul Campionatului European de Culturism, Fitness şi BodyFitness (Juniori, Junioare şi Masters - Baia Mare, 26-29 iunie), duminică, 28 iunie, de la ora 09:00, în sala de conferinţe a Hotelului Mara va avea loc un Seminar ANTI-AGING - anti-îmbătrânire prin Fitness şi Culturism. Seminarul va fi susţinut de specialişti în domeniu din ţară şi străinătate. Sunt invitaţi să participe toţi cei interesaţi, intrarea este liberă. Vom reveni cu detalii.
08.06.09: Europenele: evenimentul sportiv al anului în Maramureş (III)
În perioada 26-29 iunie, în Baia Mare, la Sala Polivalentă, se va desfăşura Campionatul European de Culturism, Fitness şi BodyFitness (Juniori, Junioare şi Masters). Programul competiţiei: Sâmbătă, 27 iunie: 10:00 - 14:00 - Preliminariile la toate categoriile de Juniori; 15:00-19:00 - Preliminariile la Masters. În intervalul 14:00-15:00, Adrian Cristian Ghiţ, campion mondial la Fitness, va face o demonstraţie de Fitness profesionist.
Duminică, 28 iunie: 09:00-11:00 - Seminar Anti-Aging (Hotel Mara); de la 14:30 - Finalele. În intervalul 10:00-14:00, concursuri de Skandemberg la standul firmei de produse de nutriţie BioTech, cu premii din partea sponsorilor. Demonstraţii de Taekwon-do - CS Dragonul Baia Mare. 08.06.09: Europenele: evenimentul sportiv al anului în Maramureş (II)
În perioada 26-29 iunie, în Baia Mare se desfăşoară Campionatul European de Culturism, Fitness şi BodyFitness (Juniori, Junioare şi Masters). România, ca ţară organizatoare, va participa cu două loturi, A şi B. În lotul A sunt sportivii / sportivele care sunt oarecum consacrate la lotul naţional, iar lotul B s-a format în urma rezultatelor obţinute la CN de Culturism - Juniori şi Junioare (Tg. Neamţ, 25 mai) şi CN de Fitness, BodyFitness, BodyBuilding Clasic - Juniori, Junioare şi Masters (6 iunie, Slobozia). CSM va reprezenta România prin cinci sportive, la Fitness şi BodyFitness: CSERNAK Melinda, Mihaela NISTOR şi Tanita ZETEA (România A), Corina COROIAN şi Mădălina MUREŞAN (România B). Vom reveni în zilele ce urmează cu prezentarea celor cinci sportive. 08.06.09: Cinci fete, cinci medalii la CN - Juniori, Junioare şi Masters
Sâmbătă, 6 iunie, s-a desfăşurat, la Slobozia, Campionatul Naţional de Fitness, BodyFitness, BodyBuilding Clasic - Juniori, Junioare şi Masters. CSM a participat cu cinci sportive, fiecare cucerind câte o medalie la categoria respectivă: CSERNAK Melinda - aur (Fitness, 163 cm), Mihaela NISTOR - aur (Fitness, +163 cm), Tanita ZETEA - aur (BodyFitness, 163 cm), Corina COROIAN - argint (BodyFitness, 163 cm) şi Mădălina MUREŞAN - aur (BodyFitness, +163 cm). Sportivele sunt antrenate de Maria SZABO, antrenor coordonator fiind Iosif SZABO. Din partea antrenorilor şi sportivelor, (deocamdată) mulţumiri speciale doamnei Rodica DUNCA, cea care a adus o contribuţie importantă la coregrafia şi programul artistic al fetelor noastre la Fitness. 27.05.09: Europenele: evenimentul sportiv al anului în Maramureş (I)
În perioada 26-29 iunie, în Baia Mare se desfăşoară Campionatul European de Culturism, Fitness şi Bodyfitness (Juniori + Masters). Începând de astăzi vă vom ţine la curent cu toate noutăţile legate de acest important eveniment sportiv.
Până în acest moment au confirmat participarea 80 de sportivi din 12 ţări, dar se aşteaptă şi alte confirmări în perioada imediat următoare.
Unul dintre invitaţii de onoare va fi Adrian Cristian Ghiţ (foto), sportiv din Baia Mare al cărui antrenor a fost Szabo Iosif, momentan stabilit la Madrid. A ajuns Campion Mondial la Fitness, ca reprezentant al Spaniei. La Europenele de la Baia Mare, înaintea preliminariilor de la Masters, va face o demonstraţie de Fitness profesionist. click pentru mărire 27.05.09: Ioan POP - bronz la Campionatul Balcanic
În perioada 15-16 mai, la Bor (Serbia) s-a desfăşurat Campionatul Balcanic de Culturism, BodyBuilding Clasic, BodyFitness şi Fitness, la toate categoriile de vârstă. Reprezentantul CSM Baia Mare, Ioan POP, a cucerit bronzul la Culturism, categoria 70kg. Echipa României, cu 6 medalii cucerite (5 de bronz şi una de argint) s-a clasat pe locul 3 la naţiuni. Iată clasamentul: 1. Serbia; 2. Bulgaria; 3. Romania; 4. Bosnia&Herţegovina; 5. F.Y.R. Macedonia; 6. Muntenegru; 7. Grecia 05.03.09: Parteneriat pentru organizarea CE la Baia Mare
Ieri, CSM Baia Mare (Andrei Sorin - director), DSJ Maramureş (Cornel Săvoiu - director) şi Federaţia Română de Culturism şi Fitness (FRCF - Jorj Unciuleanu - preşedinte, Tiberiu Apostol - secretar general) au semnat un Contract de Parteneriat privind organizarea Campionatului European de Fitness, BodyFitness şi Body Building Clasic, Juniori, Junioare şi Masters la Baia Mare, în perioada 26-29 iunie 2009. Discuţiile preliminare de anul trecut prevedeau că CSM va suporta financiar organizarea competiţiei, însă, datorită crizei financiare actuale, CSM nu mai poate organiza în totalitate acest campionat. De aceea s-a încheiat acest Contract de Parteneriat, prin care CSM Baia Mare şi DSJ Maramureş se obligă să asigure cazarea şi masa participanţilor la acest eveniment sportiv (cca 230 persoane), iar FRCF se obligă să achite celelalte cheltuieli: scenă, lumini, sonorizare, transportul (inclusiv bilete de avion) pentru oficialii EBFF (federaţia europeană), transportul participanţilor de la gară / aeroport la locul de desfăşurare a competiţiei, precum şi tot ce ţine de logistică - pliante, pachete promoţionale, Seminarul Anti Aging etc.
În concluzie, cu toată criza financiară actuală, CSM Baia Mare şi DSJ Maramureş, cu ajutorul sponsorilor, al administraţiei locale şi al FRCF, va organiza în premieră un campionat european de culturism şi fitness la Baia Mare. 03.12.08: Locurile 8 şi 9 la Mondialele din Polonia În perioada 28.11-01.12 s-au desfăşurat la Plzen (Polonia) Campionatele Mondiale de Juniori şi Masters la Bodybuilding şi Fitness. Două junioare ale CSM Baia Mare s-au calificat în semifinale: Mihaela NISTOR, care a ocupat în final locul 8 la Fitness, categoria +163 cm (a fost prima ei participare la un mondial!), şi Melinda CSERNAK, locul 9 la Fitness, categoria 163 cm. Următoarea competiţie la care vor participa sportivii noştri va avea loc doar anul viitor, o vom anunţa din timp. 24.09.08: C.N. Senioare: Aur şi argint pentru sportivele noastre În data de 20 septembrie a avut loc, la Râmnicu Vâlcea, finala Campionatului Naţional de Fitness, BodyFitness şi Bodybuilding Clasic, Seniori şi Senioare. De la CSM Baia Mare au participat sportivele Melinda CSERNAK (junioară), care a ocupat locul 2 la categoria 163 cm Fitness învingând-o pe campioana de la juniori Laura Cupşa, si sportiva Maria-Magdalena SZABO, care a ocupat locul 1 la categoria +168 cm (BodyFitness).
Următoarea competiţie: 3-6 octombrie, Santa Susana (Spania): Campionatul Mondial de Fitness, BodyFitness Senioare. De la CSM Baia Mare participă sportiva Maria-Magdalena SZABO, iar antrenorul Iosif SZABO va fi conducător de delegaţie al lotului României. 16.08.08: S-a stabilit: Europenele din 2009 se ţin la Baia Mare În data de 15 august, la sediul DSJ Maramureş, a avut loc o conferinţă de presă cu ocazia vizitei efectuate de reprezentanţii federaţiei internaţionale (IFBB) şi ai federaţiei naţionale (FRCF) în scopul analizării condiţiilor oferite de Baia Mare pentru organizarea, în 2009, a Campionatului European de Fitness, BodyFitness şi Body Building Clasic, Juniori şi Junioare.
Au participat vicepreşedintele IFBB - Pawel FILLEBORN (Polonia), jurist-consultul IFBB - Axel BAUER (Austria), preşedintele FRCF - Jorj UNCIULEANU, juristul FRCF, directorul general al CSM - Andrei SORIN, directorul DSJ Maramureş - Cornel SĂVOIU şi antrenorul-coordonator al secţiei de Culturism a CSM - Iosif SZABO. Conferinţa s-a bucurat de o participare numeroasă a ziariştilor din presa locală.
Oaspeţii străini au făcut o scurtă prezentare a IFBB, care este una dintre cele mai mari federaţii sportive din lume, însumând federaţiile naţionale din peste 180 de ţări. Au vorbit apoi despre vizita lor în Baia Mare şi s-au declarat foarte mulţumiţi de rezultatele întâlnirilor avute cu reprezentanţii autorităţilor locale şi judeţene (primarul Cristian ANGHEL şi vicepreşedintele CJ, Călin MATEI) şi de condiţiile oferite de Sala Polivalentă şi de spaţiile de cazare vizitate. Au anunţat oficial că Europenele de juniori din 2009 se vor desfăşura la Baia Mare, în perioada 24-27 iunie. Au mai fost dezvăluite câteva detalii despre competiţie. Vor participa atât juniori cât şi masteri, deci pe scenă vor urca atât tineri cât şi concurenţi de vârsta a treia. Participarea este estimată la cca. 150 de concurenţi şi 100 de delegaţi din cca 30 de ţări. Concursul va fi difuzat prin satelit de Eurosport, televiziune care are acoperire în 125 de ţări. România ar putea participa cu trei echipe, iar pregătirea centralizată a lotului ar fi posibil să se facă tot la Baia Mare. Costurile organizării acestei competiţii la Baia Mare încă nu cunosc, însă preşedintele FRCF, Jorj UNCIULEANU, a estimat, din experienţă, că s-ar ridica la o sumă cuprinsă între 30.000 şi 60.000 de euro. Banii vor proveni din surse diverse (autorităţile locale, judeţene, sponsori, sponsorii federaţiei române etc). Directorul general al CSM, Andrei SORIN, a precizat că se vor realiza contracte între IFBB, FRCF, DSJ Maramureş şi CSM Baia Mare, şi fiecare dintre aceşti parteneri va contribui financiar la organizarea competiţiei. De asemenea, pentru desfăşurarea unui eveniment de o asemenea anvergură, efortul va fi al întregului judeţ şi nu doar al oraşului Baia Mare. Preşedintele FRCF a mai declarat că este convins de reuşita deplină a organizării competiţiei, având în vedere calitatea publicului din Baia Mare şi nivelul ridicat al culturismului băimărean, care a dat României campioni europeni şi mondiali. De exemplu Iosif SZABO, antrenorul-coordonator al secţiei de Culturism a CSM, este pe locul 2 într-un top al celor mai buni antrenori de culturism ai tuturor timpurilor în România, iar Vasile ARDEL şi Monica MUREŞAN se află în primele 5 poziţii ale unui clasament similar al sportivilor. Reprezentanţii federaţiei internaţionale au transmis băimărenilor un mesaj din partea preşedintelui IFBB, Rafael SANTONJA, care nu a putut veni acum în Baia Mare deoarece se află în Beijing ca reprezentant al federaţiei la Jocurile Olimpice. Însă va fi încântat să fie prezent alături de noi anul viitor, în perioada desfăşurării Europenelor la Baia Mare. 14.08.08: Mihaela NISTOR, campioană naţională la Juniori În data de 12 august Federaţia Română de Culturism şi Fitness (FRCF) a trimis clubului CSM Baia Mare o adresă prin care se comunică faptul că, la Campionatul Naţional de Juniori desfăşurat în data de 24 mai la Baia Mare, la Fitness categoria +163 cm, ocupanta locului 1 (Clara WALTNER, CS Gym Ovidiu Baia Mare) a fost depistată pozitiv la controlul antidoping. Urmare a acestui fapt ea a fost descalificată, pe locul 1 urcând sportiva CSM Mihaela NISTOR, care devine noua campioană naţională la categoria +163 cm. Anexăm mai jos adresa primită de la FRCF.
adresa FRCF
13.08.08: Mâine vine comisia IFBB În luna iunie CSM Baia Mare, împreună cu DSJ Maramureş, au trimis o scrisoare de intenţie Federaţiei Române de Culturism şi Fitness, în vederea organizării în 2009 a Campionatului European de Fitness, BodyFitness şi Body Building Clasic, Juniori şi Junioare, la Baia Mare. Federaţia Română a fost de acord şi, la rândul ei, a trimis o scrisoare de intenţie Federaţiei Internaţionale (IFBB). Mâine, 14 august, o comisie a IFBB va veni la Baia Mare pentru a vedea dacă există condiţiile necesare desfăşurării unui astfel de eveniment. Din comisie fac parte responsabilul pentru Europa şi totodată vicepreşedinte al federaţiei internaţionale, Pawel FILLEBORN (Polonia), şi jurist-consultul IFBB (Austria). Din partea federaţiei române (FRCF) vor veni preşedintele Jorj UNCIULEANU şi vicepreşedintele Viorel FUNDI, însoţiţi de juristul federaţiei.
Comisia va inspecta Sala Polivalentă, va vizita mai multe hoteluri pentru a vedea condiţiile de cazare şi masă, de asemenea vor fi analizate posibilităţile şi condiţiile de transport Vor avea loc întâlniri între reprezentanţii federaţiei internaţionale, ai federaţiei naţionale, ai comunităţii locale (Prefectură, Consiliul Judeţean, Consiliul Local), DSJ Maramureş prin directorul Cornel SĂVOIU şi CSM Baia Mare prin directorul general Andrei SORIN şi antrenorul-coordonator al secţiei de Culturism, Iosif SZABO. Vineri, de la ora 11:00, va avea loc o conferinţă de presă în sala de conferinţe din incinta sediului DSJ, Bd. Unirii nr. 14A. 17.06.08: Trofeul Hercule: Argint şi bronz pentru sportivii CSM Sâmbătă, 14 iunie, a avut loc la Oradea ediţia a XXXI-a a Trofeului Hercule la culturism. Au concurat 55 de sportivi din patru ţări (România, Ungaria, Italia şi Grecia), împărţiţi pe 10 categorii de greutate. Cei doi sportivi ai CSM au obţinut două medalii, un argint şi un bronz: Virgil TRIF - locul 2 la categoria 65 kg şi Ioan POP - locul 3 la categoria 70kg. Trofeul Hercule a plecat anul acesta în Ungaria, cu învingătorul de la categoria Open (care a reunit învingătorii de la toate categoriile de concurs), Nagy Levente.
Următoarea competiţie: 19-21 septembrie, Râmnicu Vâlcea: C.N. de Fitness (Seniori, Senioare), Bodyfitness (Senioare), Bodybuilding Classic (Seniori). 09.06.08: Europenele din 2009, la Baia Mare?
Este foarte posibil ca, anul viitor, Campionatul European de Fitness, BodyFitness şi Body Building Clasic, Juniori şi Junioare (care anul acesta s-a desfăşurat la Budapesta, week-end-ul trecut) să aibă loc la Baia Mare, în Sala Polivalentă.
Săptămâna trecută, CSM Baia Mare, împreună cu DSJ Maramureş, au trimis o scrisoare de intenţie Federaţiei Române de Culturism şi Fitness, în vederea organizării în 2009 a Campionatului European de Fitness, BodyFitness şi Body Building Clasic, Juniori şi Junioare, la Baia Mare. Federaţia Română a fost de acord şi, la rândul ei, a trimis o scrisoare de intenţie Federaţiei Europene. La sfârşitul săptămânii trecute, cu ocazia Europenelor de la Budapesta, a avut loc o întâlnire în capitala Ungariei între Andrei SORIN , preşedintele CSM Baia Mare, Cornel SĂVOIU, director DSJ Maramureş, Jorj UNCIULEANU, preşedintele Federaţiei Române de Culturism şi Fitness, şi Rafael SANTONJA, preşedintele Federaţiei Internaţionale de Culturism şi Fitness. Acesta din urmă a primit foarte bine propunerea delegaţiei române, urmând ca în luna august Federaţia Internaţională să trimită o delegaţie care să analizeze condiţiile oferite la Baia Mare (sală, cazare etc). Totodată, Andrei SORIN şi Cornel SĂVOIU au fost invitaţi în octombrie la Santa Susanna, în Spania, unde se va desfăşura Campionatul Mondial Feminin, Senioare. 09.06.08: Europenele de la Budapesta: Rezultate bune pentru CSM
În perioada 6-9 iunie s-a desfăşurat, la Budapesta, Campionatul European de Fitness, BodyFitness şi Bodybuilding Clasic, Juniori şi Junioare. CSM Baia Mare a fost prezent cu două sportive, însoţite de antrenorul Iosif SZABO şi instructorul Maria SZABO.
Tanita ZETEA s-a clasat pe locul 4 la BodyFitness, - 163 cm, iar Mihaela NISTOR s-a situat pe poziţia a şasea la Fitness, 163 cm. Rezultate foarte bune, dacă avem în vedere faptul că fetele noastre s-au aflat în faţa primei lor confruntări internaţionale. 28.05.08: C.E. de Fitness, BodyFitness şi Bodybuilding Clasic, Jun.
În perioada 6-9 iunie se va desfăşura, la Budapesta, Campionatul European de Fitness, BodyFitness şi Bodybuilding Clasic, Juniori şi Junioare. CSM Baia Mare va fi prezent cu 3 sportivi, care au participat şi la Campionatul Naţional care a avut loc săptămâna trecută la Baia Mare: Tanita ZETEA, Mihaela NISTOR şi Melinda CSERNAK. Din delegaţia CSM mai fac parte Andrei SORIN, conducătorul delegaţiei, şi instructorul Maria SZABO. 26.05.08: Rezultatele C.N. de Fitness, Bodyfitness şi Body Building Clasic, Juniori
În data de 24 mai s-a desfăşurat, la Casa de Cultură a Sindicatelor din Baia Mare, Campionatul Naţional de Fitness, Bodyfitness şi Body Building Clasic, Juniori. Iniţial trebuiau să fie două zile de concurs (24 şi 25 mai), însă din cauza numărului redus de concurenţi a fost comprimat totul la o singură zi, sâmbătă. BodyFitness 163 cm 1. Zetea Tanita - CSM Baia Mare 244 2. Zlotea Roxana - Redis Buftea 171 3. Cişmigiu Alexandra - Redis Buftea 67 BodyFitness +163 1. Bărbuş Cristina - CS Gym Ovidiu Baia Mare 236 2. Sima Laura - CS Teleorman Alexandria 139 3. Ciocodei Andreea - CSM Onesti 73 Fitness 163 cm 1. Cupsa Laura - CS Gym Ovidiu Baia Mare 87 2. Csernak Melinda - CSM Baia Mare 83 3. Coroian Corina - CSM Baia Mare 27 Fitness +163 1. Waltner Carla - CS Gym Ovidiu Baia Mare 220 2. Nistor Mihaela - CSM Baia Mare 196 3. Chiperi Roxana - Redis Buftea 53 BodyBuilding Classic 1. Pop Ionuţ Marius - CS Gym Ovidiu Baia Mare 101 2. Schvam Claudiu - CS Oana Gym Iaşi 43 3. Moldovan Liviu - CSU TG. Mureş 37 4. Turta Petrică - CS Oana Gym Iaşi 248 5. Palaghie Sergiu - CSU TG. Mureş 165 6. Andrei Virgil - CS Oana Gym Iaşi 202 7. Herghelegiu Ovidiu - CS Flex Iaşi 190 8. Boca Adrian Marius - Delta Power Cluj Napoca 225 9. Napa Gabriel - CSM Oneşti 216 10. Molnar Rudolf - Hercules Gym Zalău 191 11. Martocian Raul - CSM Baia Mare 188 Fitness Masculin OPEN 1. Costescu Cristian - CSS5 Bucureşti 239 2. Temelie Silviu - CSS5 Bucureşti 80 3. Chiriac Alfred - CSM Iaşi 117
20.05.08: 24-25 mai, Baia Mare - C.N. de Culturism şi Fitness, Juniori
În zilele de sâmbătă, 24 mai, şi duminică, 25 mai, se va desfăşura la Baia Mare, la Casa de Cultură a Sindicatelor, Campionatul Naţional de Culturism şi Fitness, Juniori.
Vom reveni cu detalii şi programul competiţiei în zilele următoare 20.05.08: C.E. de Culturism şi Bodybuilding Clasic
Delegaţia CSM Baia Mare s-a întors ieri de la Plaja d'Aro (Spania), unde în perioada 16-19 mai s-a desfăşurat Campionatul European de Culturism şi Bodybuilding Clasic. Aflat la prima participare la această competiţie, Ioan POP s-a clasat pe locul 16 din 21 de concurenţi la Bodybuilding Clasic, categoria 170 cm .
La Congresul Federaţiei Europene de Culturism şi Fitness, care a avut loc în aceeaşi perioadă tot la Plaja d'Aro, a participat şi preşedintele CSM Baia Mare, Andrei SORIN. S-a discutat despre controlul antidoping (noile reglementări la nivel european şi mondial) şi despre reducerea, în viitor, a categoriilor la probele statice (Culturism) şi dezvoltarea celor mai dinamice, mai atractive pentru public (Fitness, Body Fitness) 13.05.08: 16-19 mai, Campionatul European, în Spania
În perioada 16-19 mai va avea loc, la Plaja d'Aro, în Spania, Campionatul European de Culturism şi Bodybuilding Clasic, seniori. În aceeaşi perioadă se va desfăşura acolo şi Congresul Federaţiei Europene de Culturism şi Fitness. Din partea CSM Baia Mare vor pleca în Spania Ioan POP, ca şi concurent, şi preşedintele CSM, Andrei SORIN, ca delegat.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM

 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM